મતલબ એ કે વિકાસ કાર્યોની બાબતમાં જમ્મુ અને લડાખ ક્ષેત્ર પ્રત્યે અન્યાય થતો હોવાની વાત આજકાલની નથી અને એ વાત ખોટી પણ નથી. કાશમીરમાં સત્તા પર આવતી તમામ સરકારો આવા ભેદભાવ પૂર્ણ વ્યવહાર અને ઓરમાયું વર્તન કરતી આવી છે. દિલ્હીથી કાશ્મીરમાં વિકાસ કાર્યો માટે મોકલવામાં આવતાં અઢળક નાણાનું શું થાય છે તેનો હિસાબ માંડવામાં આવે તો કાશ્મીરની અને ત્યાંના લોકોની હાલત સ્વર્ગથી પણ વધુ સારી હોવી જોઈએ, પરંતુ એવું બન્યું નથી. કાશ્મીરમાં શિક્ષણ, રોજગાર, ઉદ્યોગ પ્રત્યે ધ્યાન અપાયું નથી.